b'\n_START_ARTICLE_\nAnton Gole\n_START_SECTION_\n\xc5\xbdivljenjepis\n_START_PARAGRAPH_\nOtro\xc5\xa1tvo je pre\xc5\xbeivel v te\xc5\xbekih razmerah, saj je \xc5\xbee kot srednje\xc5\xa1olec ostal brez mame. Odra\xc5\xa1\xc4\x8dal je s tremi sestrami in o\xc4\x8detom, ki je delal v premogovniku. Vpisal se je v Gimnazijo Ko\xc4\x8devje in jo uspe\xc5\xa1no kon\xc4\x8dal, nato pa je nadaljeval s \xc5\xa1olanjem na voja\xc5\xa1ki akademiji v Zadru. Kasneje se je preselil v Ni\xc5\xa1, kjer je za\xc4\x8del delati kot \xc4\x8dastnik takratne Jugoslovanske armade. V armadi je hitro napredoval in je kmalu pridobil voja\xc5\xa1ki \xc4\x8din majorja ter postal namestnik poveljnika najve\xc4\x8dje kasarne v Ni\xc5\xa1u. Leta 1990 se je vrnil v Ljubljano, kjer je za\xc4\x8del delati za takratno Teritorialno obrambo, kasneje pa za Slovensko vojsko. V Slovenski vojski je dobil \xc4\x8din stotnika, ker mu niso priznali nekaterih izpitov, ki jih je opravil v JLA._NEWLINE_Kasneje je tudi v Slovenski vojski dobil \xc4\x8din majorja, zadnja leta pa je delal v voja\xc5\xa1nici v Kranju, v poveljstvu protizra\xc4\x8dne obrambe.'